

**Sabiedrības ar ierobežotu atbildību**

**„Ķekavas nami”**

**STATŪTI**

**Jaunā redakcijā Nr.26**

**I. Vispārīgie jautājumi**

1.Sabiedrības forma: sabiedrība ar ierobežotu atbildību „ Ķekavas nami” (turpmāk – sabiedrība).

2. Sabiedrības komercdarbības veidi ( NACE klasifikatora 2.redakcija):

2.1. Ūdens ieguve, attīrīšana un apgāde (36.00);

2.2. Notekūdeņu savākšana un attīrīšana (37.00);

2.3. Elektroenerģija, gāzes apgāde, siltumapgāde un gaisa kondicionēšana (35);

2.4. Ēku uzturēšanas un ainavu kopšanas pakalpojumi (81);

2.5. Cita veida tīrīšanas darbības (81.29);

2.6. Nekustamā īpašuma pārvaldīšana par atlīdzību vai uz līguma pamata (68.32)

2.7. Sava vai nomāta nekustamā īpašuma izīrēšana un pārvaldīšana (68.20).

3. Paziņojumus par dalībnieku sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

4. Sabiedrības darbības mērķis ir komunālo pakalpojumu (ūdensapgāde un kanalizācija, siltumapgāde, notekūdeņu savākšana, novadīšana un attīrīšana) sniegšana, dzīvojamo māju pārvaldīšana līdz pārvaldīšanas tiesību nodošanai dzīvokļu īpašnieku sabiedrībai, pašvaldības neklustamā īpašuma pārvaldīšana.

**II. Pamatkapitāls un daļa**

5. Sabiedrības pamatkapitāls ir 7 202 606 euro.

6. Sabiedrības pamatkapitāls ir sadalīts 7 202 606 daļās.

7. Sabiedrības kapitāla daļas nominālvērtība ir viens euro.

**III. Valde**

8. Valdes sastāvā ir divi valdes locekļi.

9. Valdes locekli ievēlē amatā uz pieciem gadiem.

10. Valde pieņem lēmumus ar klātesošo valdes locekļu vienkāršu balsu vairākumu. Jautājumā par gada pārskatu un šo statūtu 12.punktā minētajos jautājumos valde lēmumu pieņem, ja par to nobalso visi (2/3 balsu vairākumu) klātesošie valdes locekļi.

11. Valdes locekļi var pilnvarot no valdes locekļu vidus vienu vai vairākus valdes locekļus slēgt noteiktus darījumus vai noteikta veida darījumus.

12. Papildus likumā noteiktajam valdei nepieciešama iepriekšēja dalībnieku sapulces piekrišana šādu jautājumu izlemšanai:

12.1. sabiedrības nekustamā īpašuma ieķīlāšana;

12.2. ilgtermiņa kredītu ņemšana un mantas iegāde uz līzinga pamata;

12.3.investējamo objektu noteikšana, kuros tiek ieguldīta sabiedrības peļņa, atbilstoši dalībnieku sapulces lēmumam par pārskata gada peļņas izlietošanu;

12.4.sabiedrības kustamo un nekustamo pamatlīdzekļu atsavināšana.

13. Valde savu darbu organizē atbilstoši tās apstiprinātai kārtībai.

SIA „Ķekavas nami”

kapitāla daļu turētāja pārstāvis Edgars Melnieks

Ķekavas pagastā, Ķekavas novadā 2020.gada 29.maijā.